### NN 22/2021 (3.3.2021.), Odluka Agencije za elekroničke medije klasa: UP/I-612-12/20-09/0001, urbroj: 567-06-21-02 od 25. veljače 2021.

Agencija za elektroničke medije

511

Vijeće za elektroničke medije, u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Vanja Gavran, Katija Kušec, Anita Malenica i Davor Marić, kao članovi Vijeća, na temelju odredbe članka 64. stavka 6. Zakona o elektroničkim medijima (»Narodne novine« broj 153/09, 84/11, 94/13 i 136/13), članka 12. stavka 1. Pravilnika o Fondu za poticanje pluralizma i raznovrsnosti elektroničkih medija (»Narodne novine« broj 150/13 i 02/17) i članka 21. stavka 1. podstavka 16. Statuta Agencije za elektroničke medije (»Narodne novine« broj 90/10), u postupku pokrenutom po službenoj dužnosti, radi poticanja proizvodnje i objavljivanja programa neprofitnih pružatelja elektroničkih publikacija te neprofitnih proizvođača audiovizualnih i radijskih programa u 2021., na 8-21 sjednici održanoj 25. veljače 2021., donosi

ODLUKU

I. Na temelju provedenog javnog natječaja broj 01/20 za raspodjelu sredstava Fonda za poticanje pluralizma i raznovrsnosti elektroničkih medija – neprofitnih pružatelja elektroničkih publikacija te neprofitnih proizvođača audiovizualnih i radijskih programa za 2021. godinu (»Narodne novine« broj 123/20, dalje u tekstu: Javni natječaj) dodijeljena su ukupna sredstva za:

– 33 neprofitnih pružatelja elektroničkih publikacija u iznosu od =1.700.000,00 kuna,

– 15 neprofitnih proizvođača audiovizualnog i radijskog programa u iznosu od =680.000,00 kuna

|  |  |  |  |  |  |
| --- | --- | --- | --- | --- | --- |
|  | Broj planiranih članaka | Broj kartica | Ukupno tražena sredstva | Ukupno bodova | Dodijeljena sredstva |
| Centar za cjeloviti razvoj | 300 | 700 | 130.000,00 | 399 | 50.144,43 |
| Ostvarivanje prava građana na javno informiranje |  |  |  |  |  |
| Bitno | 300 | 700 | 130.000,00 | 399 | 50.144,43 |
| CroL – Udruga za medijski aktivizam | 87 | 200 | 130.000,00 | 581 | 73.017,33 |
| Poticanje svijesti o ravnopravnosti rodnih identiteta i spolnoj orijentaciji |  |  |  |  |  |
| Hrvatska LGBT zajednica u »postgej« eri i koronakrizi; Višestruka diskriminacija/pluralnost LGBT identiteta – ravnopravnost gejeva, lezbijki, biseksualnih i transrodnih osoba | 87 | 200 | 130.000,00 | 581 | 73.017,33 |
| Demokratska zajednica Mađara Hrvatske (DZMH) | 300 | 310 | 130.000,00 | 399 | 50.144,43 |
| Nacionalne manjine u Republici Hrvatskoj |  |  |  |  |  |
| Új Magyar Képes Újság | 300 | 310 | 130.000,00 | 399 | 50.144,43 |
| Dom kulture Zagreb | 90 | 270 | 130.000,00 | 693 | 87.092,96 |
| Ostvarivanje prava građana na javno informiranje |  |  |  |  |  |
| Javne politike s figom u džepu | 90 | 270 | 130.000,00 | 693 | 87.092,96 |
| Generacija.hr – Udruga za promicanje medijske kulture, međugeneracijske solidarnosti i zaštite prava mladih, obitelji i umirovljenika | 52 | 104 | 130.000,00 | 350 | 43.986,34 |
| Podizanje svijesti javnosti o sposobnostima i doprinosu osoba s invaliditetom, kao i promicanje i |  |  |  |  |  |
| Jednaka prava za sve | 52 | 104 | 130.000,00 | 350 | 43.986,34 |
| GONG | 40 | 160 | 130.000,00 | 399 | 50.144,43 |
| Ostvarivanje prava građana na javno informiranje |  |  |  |  |  |
| Držimo vas za riječ! | 40 | 160 | 130.000,00 | 399 | 50.144,43 |
| Građanska inicijativa NG Buntovnici | 180 | 360 | 112.014,00 | 350 | 43.986,34 |
| Poticanje posebnih kulturnih projekata i manifestacija |  |  |  |  |  |
| A zašto ne drugačije | 180 | 360 | 112.014,00 | 350 | 43.986,34 |
| Hrvatsko kulturno vijeće | 300 | 1120 | 130.000,00 | 490 | 61.580,88 |
| Ostvarivanje prava građana na javno informiranje |  |  |  |  |  |
| Otvoreni dijalog i novi globalni izazovi: Događaji, argumenti i stavovi | 300 | 1120 | 130.000,00 | 490 | 61.580,88 |
| Kulturni klub | 30 | 90 | 95.000,00 | 427 | 53.663,34 |
| Poticanje kulturne raznolikosti i njegovanje baštine |  |  |  |  |  |
| Hrvatsko kazalište i društvo | 30 | 90 | 95.000,00 | 427 | 53.663,34 |
| Kulturno-športska braniteljska udruga | 96 | 150 | 130.000,00 | 350 | 43.986,34 |
| Povijesno vjerodostojno prikazivanje Domovinskoga rata |  |  |  |  |  |
| Djeca stradala u Domovinskom ratu | 96 | 150 | 130.000,00 | 350 | 43.986,34 |
| Kurziv – Platforma za pitanja kulture, medija i društva | 50 | 150 | 130.000,00 | 350 | 43.986,34 |
| Poticanje kulturne raznolikosti i njegovanje baštine |  |  |  |  |  |
| Kultura solidarnosti | 50 | 150 | 130.000,00 | 350 | 43.986,34 |
| Mreža antifašistkinja Zagreb | 60 | 240 | 122.000,00 | 350 | 43.986,34 |
| Ostvarivanje prava građana na javno informiranje |  |  |  |  |  |
| Sloboda na raskrižju: Izazovi suvremenosti i dijalog s nasljeđem solidarnosti | 60 | 240 | 122.000,00 | 350 | 43.986,34 |
| Prostor rodne i medijske kulture K-zona | 45 | 200 | 130.000,00 | 385 | 48.384,98 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Rodna prizma za ravnopravnije društvo | 45 | 200 | 130.000,00 | 385 | 48.384,98 |
| Savez Roma u Republici Hrvatskoj »Kali Sara« | 180 | 400 | 90.000,00 | 357 | 44.866,07 |
| Nacionalne manjine u Republici Hrvatskoj |  |  |  |  |  |
| Phralipen | 180 | 400 | 90.000,00 | 357 | 44.866,07 |
| Srpsko privredno društvo »Privrednik« | 40 | 120 | 130.000,00 | 350 | 43.986,34 |
| Nacionalne manjine u Republici Hrvatskoj |  |  |  |  |  |
| Živjeti jedni s drugima, a ne jedni pored drugih | 40 | 120 | 130.000,00 | 350 | 43.986,34 |
| UDRUGA DEMOS MEDIA | 52 | 104 | 120.000,00 | 350 | 43.986,34 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Bitna sam kao i on | 52 | 104 | 120.000,00 | 350 | 43.986,34 |
| Udruga hrvatskih branitelja RH | 40 | 80 | 129.986,00 | 350 | 43.986,34 |
| Ostvarivanje prava građana na javno informiranje |  |  |  |  |  |
| Hrvatski ratni veterani – jučer, danas, sutra | 40 | 80 | 129.986,00 | 350 | 43.986,34 |
| Udruga informatičara Imotski | 33 | 75 | 25.000,00 | 350 | 25.000,00 |
| Zaštitu okoliša |  |  |  |  |  |
| Biologija mora i voda | 33 | 75 | 25.000,00 | 350 | 25.000,00 |
| Udruga Jedna nova poruka | 120 | 360 | 100.000,00 | 350 | 43.986,34 |
| Razvoj umjetnosti |  |  |  |  |  |
| Održivost zvuka dvadesetih | 120 | 360 | 100.000,00 | 350 | 43.986,34 |
| Udruga RAST | 96 | 288 | 149.193,28 | 385 | 48.384,98 |
| Povijesno vjerodostojno prikazivanje Domovinskoga rata |  |  |  |  |  |
| Branitelji u društvu | 96 | 288 | 149.193,28 | 385 | 48.384,98 |
| Udruga ratnih veterana Domovinskog rata »Crne mambe« | 300 | 600 | 125.000,00 | 399 | 50.144,43 |
| Povijesno vjerodostojno prikazivanje Domovinskoga rata |  |  |  |  |  |
| Domovinski rat i branitelji danas | 300 | 600 | 125.000,00 | 399 | 50.144,43 |
| Udruga Slobodni Filozofski | 60 | 400 | 130.000,00 | 483 | 60.701,20 |
| Razvoj i poticanje programa medijske pismenosti |  |  |  |  |  |
| Prilog kritičkoj demokratizaciji medijske sfere | 60 | 400 | 130.000,00 | 483 | 60.701,20 |
| Udruga studenata za promicanje kulturnih sadržaja »Ziher« | 280 | 1100 | 130.000,00 | 350 | 43.986,34 |
| Razvoj i poticanje programa medijske pismenosti |  |  |  |  |  |
| ZIHER | 280 | 1100 | 130.000,00 | 350 | 43.986,34 |
| Udruga U ime obitelji | 150 | 300 | 130.000,00 | 357 | 44.866,07 |
| Promociju zdravlja i poticanje zdravstvene kulture |  |  |  |  |  |
| Narod.hr: klik do vijesti | 150 | 300 | 130.000,00 | 357 | 44.866,07 |
| Udruga za medijsko promicanje istine – Promise | 36 | 130 | 80.000,00 | 350 | 43.986,34 |
| Ostvarivanje prava građana na javno informiranje |  |  |  |  |  |
| Osvješćujemo probleme najranjivijih skupina i senzibiliziramo javnost | 36 | 130 | 80.000,00 | 350 | 43.986,34 |
| Udruga za nezavisnu medijsku kulturu | 45 | 225 | 130.000,00 | 700 | 87.972,69 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |  |  |
| Vladavina prava | 45 | 225 | 130.000,00 | 700 | 87.972,69 |
| Udruga za promicanje civilnog društva, medijske kulture i razmjene informacija – TRIS | 48 | 144 | 130.000,00 | 588 | 73.897,10 |
| Zaštitu okoliša |  |  |  |  |  |
| EKOSLOV | 48 | 144 | 130.000,00 | 588 | 73.897,10 |
| Udruga za promicanje kultura Kulturtreger | 56 | 280 | 125.400,00 | 350 | 43.986,34 |
| Ostvarivanje prava građana na javno informiranje |  |  |  |  |  |
| Što u književnosti znači kriza? | 56 | 280 | 125.400,00 | 350 | 43.986,34 |
| Udruga za promicanje medijske kulture, umjetnosti i tolerancije Lupiga – svijet kroz obične oči | 70 | 280 | 75.000,00 | 574 | 72.137,61 |
| Promociju zdravlja i poticanje zdravstvene kulture |  |  |  |  |  |
| Hrvatska u koronakrizi | 70 | 280 | 75.000,00 | 574 | 72.137,61 |
| Udruga za promicanje vizualnih umjetnosti i kulturnu djelatnost – Vizkultura | 35 | 175 | 125.000,00 | 462 | 58.061,97 |
| Razvoj umjetnosti |  |  |  |  |  |
| Vizkulturiranje društva | 35 | 175 | 125.000,00 | 462 | 58.061,97 |
| Udruga za razvoj internetskih sadržaja Hoću stranicu | 54 | 189 | 85.765,00 | 350 | 43.986,34 |
| Ostvarivanje prava građana na javno informiranje |  |  |  |  |  |
| Živim, učim, rastem – Aktivno starenje, zdravo starenje | 54 | 189 | 85.765,00 | 350 | 43.986,34 |
| Zagrebačka novinska udruga – ZNA | 300 | 600 | 130.000,00 | 350 | 43.986,34 |
| Razvoj odgoja i obrazovanja |  |  |  |  |  |
| https://www.zna.hr | 300 | 600 | 130.000,00 | 350 | 43.986,34 |
| Zajedničko vijeće općina Vukovar | 140 | 280 | 130.000,00 | 350 | 43.986,34 |
| Nacionalne manjine u Republici Hrvatskoj |  |  |  |  |  |
| Tu gdje živimo | 140 | 280 | 130.000,00 | 350 | 43.986,34 |
| Ukupno | 3765 | 10184 | 3.899.358,28 | 13678 | 1.700.000,00 |

Neprofitnim proizvođačima audiovizualnog i radijskog programa dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |  |  |
| --- | --- | --- | --- | --- | --- |
|  | Broj planiranih emitiranja | Trajanje emisija | Tražena sredstva | Ukupno bodova | Dodijeljena  sredstva |
| CENTAR ZA KULTURNE DJELATNOSTI | 15 | 60 | 150.000,00 | 350 | 32.579,80 |
| Razvoj i poticanje programa medijske pismenosti | 15 | 60 | 150.000,00 | 350 | 32.579,80 |
| Podcast Programi CKD-a | 15 | 60 | 150.000,00 | 350 | 32.579,80 |
| CroL – Udruga za medijski aktivizam | 40 | 35 | 100.000,00 | 1162 | 50.000,00 |
| Ostvarivanje prava građana na javno informiranje | 25 | 20 | 50.000,00 | 581 | 25.000,00 |
| Južno od pameti | 25 | 20 | 50.000,00 | 581 | 25.000,00 |
| Razvoj umjetnosti | 15 | 15 | 50.000,00 | 581 | 25.000,00 |
| Biti ili trubiti | 15 | 15 | 50.000,00 | 581 | 25.000,00 |
| Foto kino video klub Zaprešić | 10 | 10 | 57.500,00 | 469 | 43.656,91 |
| Poticanje kvalitetnih programa za djecu i mlade kojima je cilj promicanje njihove dobrobiti | 10 | 10 | 57.500,00 | 469 | 43.656,91 |
| Dobra klapa | 10 | 10 | 57.500,00 | 469 | 43.656,91 |
| Institut Saveza za tranzicijska istraživanja i nacionalnu edukaciju – Institut STINE | 40 | 30 | 100.000,00 | 700 | 50.000,00 |
| Nacionalne manjine u Republici Hrvatskoj | 24 | 15 | 50.000,00 | 350 | 25.000,00 |
| MANJINSKI RADIO FORUM – Izazovi multietničnosti u hrvatskom društvu | 24 | 15 | 50.000,00 | 350 | 25.000,00 |
| Poticanje kvalitetnih programa za djecu i mlade kojima je cilj promicanje njihove dobrobiti | 16 | 15 | 50.000,00 | 350 | 25.000,00 |
| MLADI I GRAĐANSKI AKTIVIZAM | 16 | 15 | 50.000,00 | 350 | 25.000,00 |
| Kazališna udruga »Virko« – Šibenik | 12 | 30 | 150.000,00 | 469 | 43.656,91 |
| Poticanje kvalitetnih programa za djecu i mlade kojima je cilj promicanje njihove dobrobiti | 12 | 30 | 150.000,00 | 469 | 43.656,91 |
| RUPA U GLAVI | 12 | 30 | 150.000,00 | 469 | 43.656,91 |
| Mladi za Krista | 12 | 15 | 65.000,00 | 350 | 32.579,79 |
| Poticanje kulturne raznolikosti i njegovanje baštine | 12 | 15 | 65.000,00 | 350 | 32.579,79 |
| POPkultura | 12 | 15 | 65.000,00 | 350 | 32.579,79 |
| Sportski ribolovni klub »BIG GAME CROATIA« | 17 | 20 | 150.000,00 | 469 | 43.656,91 |
| Zaštitu okoliša | 17 | 20 | 150.000,00 | 469 | 43.656,91 |
| Eko-forma | 17 | 20 | 150.000,00 | 469 | 43.656,91 |
| UDRUGA BLANK | 12 | 10 | 150.000,00 | 350 | 32.579,79 |
| Poticanje razvoja svijesti o ravnopravnosti spolova i drugih najviših vrednota ustavnoga poretka | 12 | 10 | 150.000,00 | 350 | 32.579,79 |
| KIOSK | 12 | 10 | 150.000,00 | 350 | 32.579,79 |
| Udruga Filmska klapa | 42 | 30 | 130.000,00 | 469 | 43.656,91 |
| Razvoj umjetnosti | 42 | 30 | 130.000,00 | 469 | 43.656,91 |
| KRATKI REZOVI, emisija o filmu | 42 | 30 | 130.000,00 | 469 | 43.656,91 |
| Udruga KLAP! | 28 | 50 | 70.000,00 | 700 | 62.579,79 |
| Poticanje kulturne raznolikosti i njegovanje baštine | 16 | 25 | 40.000,00 | 350 | 32.579,79 |
| TRAGOM BAŠTINE | 16 | 25 | 40.000,00 | 350 | 32.579,79 |
| Poticanje stvaralaštva na narječjima hrvatskoga jezika | 12 | 25 | 30.000,00 | 350 | 30.000,00 |
| TRDI ČA KAFIĆ | 12 | 25 | 30.000,00 | 350 | 30.000,00 |
| Udruga Kultivator | 12 | 30 | 100.000,00 | 700 | 65.159,58 |
| Podizanje svijesti javnosti o sposobnostima i doprinosu osoba s invaliditetom, kao i promicanje i | 6 | 15 | 50.000,00 | 350 | 32.579,79 |
| Snaga volje | 6 | 15 | 50.000,00 | 350 | 32.579,79 |
| Razvoj znanosti | 6 | 15 | 50.000,00 | 350 | 32.579,79 |
| Razvojna jezgra | 6 | 15 | 50.000,00 | 350 | 32.579,79 |
| Udruga Radio student | 24 | 60 | 50.000,00 | 350 | 32.579,79 |
| Razvoj znanosti | 24 | 60 | 50.000,00 | 350 | 32.579,79 |
| NOVA | 24 | 60 | 50.000,00 | 350 | 32.579,79 |
| Udruga Slobodni Filozofski | 12 | 25 | 150.000,00 | 469 | 43.656,91 |
| Razvoj i poticanje programa medijske pismenosti | 12 | 25 | 150.000,00 | 469 | 43.656,91 |
| Promjena okvira | 12 | 25 | 150.000,00 | 469 | 43.656,91 |
| Udruga za promicanje medijske kulture, umjetnosti i tolerancije Lupiga – svijet kroz obične oči | 8 | 20 | 60.000,00 | 693 | 60.000,00 |
| Poticanje kulturne raznolikosti i njegovanje baštine | 8 | 20 | 60.000,00 | 693 | 60.000,00 |
| Pasivna Hrvatska | 8 | 20 | 60.000,00 | 693 | 60.000,00 |
| Udruga za razvoj radijskih programa Radio mreža | 24 | 16 | 50.000,00 | 469 | 43.656,91 |
| Poticanje razvoja svijesti o ravnopravnosti spolova i drugih najviših vrednota ustavnoga poretka | 24 | 16 | 50.000,00 | 469 | 43.656,91 |
| Halo, halo, ovdje slobodno društvo! | 24 | 16 | 50.000,00 | 469 | 43.656,91 |
| Ukupno | 308 | 441 | 1.532.500,00 | 8169 | 680.000,00 |

II. Pružatelji medijskih usluga iz točke I. izreke ove Odluke dužni su s Agencijom za elektroničke medije potpisati Ugovor o dodjeli sredstava Fonda za poticanje pluralizma i raznovrsnosti elektroničkih medija u roku od 60 dana od dana izvršnosti ove Odluke.

S ponuditeljem se ne može sklopiti ugovor o dodjeli sredstava Fonda ako najkasnije na dan potpisa ugovora:

– Ponuditelj ne dostavi sredstvo osiguranja dodijeljenih sredstava i

– Ponuditelj ne dostavi obrazac o bonitetu BON 2 ili potvrdu o solventnosti, obrazac SOL2, kojim se dokazuje sposobnost za plaćanje.

III. Pružatelji medijskih usluga iz točke I. izreke ove Odluke dužni su dodijeljena sredstva upotrijebiti prema ovoj Odluci i prijavi na Javni natječaj broj 01/20 za raspodjelu sredstava Fonda za poticanje pluralizma i raznovrsnosti elektroničkih medija – neprofitnih pružatelja elektroničkih publikacija te neprofitnih proizvođača audiovizualnih i radijskih programa za 2021. godinu.

IV. Agencija za elektroničke medije će ukupno dodijeljena sredstva isplatiti na žiro-račun pružatelja medijskih usluga iz točke I. izreke ove Odluke i to na način:

– 80% ukupno dodijeljenih sredstava isplaćuje u roku od 20 dana od dana potpisivanja Ugovora o dodjeli sredstava,

– 20% ukupno dodijeljenih sredstava u roku od 20 dana od dana prihvaćanja pravdanja dodijeljenih sredstava.

Isplata iz prethodnog stavka uvjetuje se time da su podmirene financijske obveze prema državnom proračunu (koncesijske naknade) i/ili Agenciji za elektroničke medije, da Pružatelj medijske usluge mora imati opravdana sva dodijeljena sredstva iz ranije realiziranih natječaja dodijeljenih sredstava Fonda i ne može biti u postupku povrata ranije dodijeljene potpore.

V. Pružatelji medijskih usluga dužni su do 31. prosinca 2021. godine proizvesti i objaviti programe sukladno Prijavi na natječaj i količinama utvrđenim u točki I. ove Odluke, a snimke proizvedenog i objavljenog programa/sadržaja koje će se poticati sredstvima Fonda čuvati do donošenja odluke o pravdanju sredstava Fonda. Kod pravdanja emisija iz točke VII. izreke ove Odluke, uz datum objave određene emisije, navodi se i tema/teme koje su obrađivane.

VI. Pružatelji medijskih usluga iz točke I. ove Odluke dužni su sve proizvedene i objavljene programe/sadržaje na kraju označiti da su sufinancirani sredstvima Fonda za poticanje pluralizma i raznovrsnosti elektroničkih medija.

VII. Pružatelji medijskih usluga iz točke I. izreke ove Odluke dužni su do 31. siječnja 2022. dostaviti programsko izvješće, a do 28. veljače 2022. godine financijsko izvješće o namjenskom trošenju odobrenih sredstava i ostvarivanja programa za koja su dodijeljena.

VIII. Izvješće iz točke VII. izreke ove Odluke Pružatelji medijskih usluga su dužni dostaviti putem web-aplikacije koja se nalazi na internetskoj stranici Agencije.

IX. Pružatelji medijskih usluga iz točke I. izreke ove Odluke, osim izvješća iz točke VII. izreke ove Odluke, dužni su Agenciji za elektroničke medije omogućiti nesmetano praćenje trošenja odobrenih sredstava Fonda za poticanje pluralizma i raznovrsnosti elektroničkih medija i ostvarivanje svakog pojedinog programa i u okviru redovitog nadzora nad poštivanjem programskih načela i obveza i u okviru izravnog nadzora.

X. Radi analize učinkovitosti dodijeljenih potpora, u ugovorima o dodjeli sredstava Fonda osigurat će se mehanizmi praćenja dosega i učinkovitosti dodijeljenih potpora, prema izboru Agencije za elektroničke medije. Agencija će provoditi ova istraživanja na prikladan način, vodeći računa o načelu razmjernosti. Troškove analize snosi Agencija, uz obvezu suradnje ponuditelja na provedbi istih.

Pristanak na praćenje dosega i učinkovitosti dodijeljenih potpora primatelji potpore daju sklapanjem ugovora o dodjeli sredstava. Kršenje ove ugovorne odredbe može dovesti do raskida ugovora i povrata dodijeljenih sredstava.

XI. Agencija za elektroničke medije ovlaštena je u svakom trenutku od Pružatelja medijske usluge iz točke I. izreke ove Odluke zatražiti i očitovanje o poštivanju dinamike realizacije i namjene dodijeljenih sredstava i/ili u tu svrhu obaviti izvanredni ili izravni nadzor.

XII. Pružatelji medijskih usluga iz točke I. izreke ove Odluke dužni su prilikom potpisivanja Ugovora o dodijeli sredstava dostaviti valjane bjanko zadužnice radi osiguranja tražbine Agencije za elektroničke medije u iznosu ukupno dodijeljenih sredstava.

XIII. Agencija za elektroničke medije pridržava pravo ukidanja dijela ove Odluke u slučaju da Pružatelji medijskih usluga iz točke I. izreke ove Odluke ne ispune koju od obveza iz ove Odluke ili je ne ispuni u roku.

XIV. Pružatelji medijskih usluga iz točke I. izreke ove Odluke koji ne koriste odobrena sredstva ili ih koriste suprotno odredbama Pravilnika o Fondu za poticanje pluralizma i raznovrsnosti elektroničkih medija, odnosno ne ostvaruju programe ili ih ostvaruju suprotno odredbama tog Pravilnika te suprotno potpisanom ugovoru o dodjeli sredstava, dužni su po odluci Vijeća za elektroničke medije vratiti odobrena sredstva Fonda uvećana za iznos kamatne stope za iznos povrata državnih potpora sukladno odluci Komisije, počevši od dana korištenja državne potpore do povrata, u roku od trideset dana od dana dostave te odluke.

XV. Prijavama pružatelja medijskih usluga Baza za radničku inicijativu i demokratizaciju, Centar za razvoj mladih, Nacionalni savez Treća dob, Udruga Žene 50+, Udruga »IMAGO«, Pokret otoka, Hrvatsko dizajnersko društvo, Udruga Osmijeh-NG, Kulturni klub – Filmovi.hr, Udruga za razvoj audio vizualne umjetnosti Metamedij, Udruga ZG – za promicanje proizvodnih djelatnosti, turizma i samozapošljavanja, Indeks istrage, Udruga Drava-info, Udruga za zaštitu i promicanje prava ljudi treće životne dobi, Udruga za nezavisno kreativno djelovanje – ACT, Institut Saveza za tranzicijska istraživanja i nacionalnu edukaciju – Institut STINE – Portal Instituta Stine, Udruga hrvatskih branitelja 121. brigade – pukovnije Nova Gradiška, Dokumetar, Teleskop media – udruga za zaštitu slobode govora i mišljenja, Udruga za medijsku kulturu, pluralizam i komunikaciju Press+, Udruga Radio Student – Radiostudent.hr, Udruga P.O.I.N.T., KA-Matrix-Udruga za društveni razvoj, Romsko nacionalno vijeće, Udruga za promicanje sigurnosti, ekologije i zdravog života, Udruga POGLEDAJ.TO i Udruga za razvoj građanske i političke kulture Karlovac Polka – Udruga Polka nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata.

XVI. Prijave neprofitnih pružatelja elektroničkih publikacija Udruga Sound report i Narona news, te neprofitnog proizvođača radijskog sadržaja Studenti za studente Split, odbacuju se.

Obrazloženje

Agencija za elektroničke medije objavila je Javni natječaj broj 01/20 za raspodjelu sredstava Fonda za poticanje pluralizma i raznovrsnosti elektroničkih medija – neprofitnih pružatelja elektroničkih publikacija te neprofitnih proizvođača audiovizualnih i radijskih programa za 2020. godinu, KLASA UP/I-612-12/20-09/0001, URBROJ 567-06/07 20-01 od 5. studenoga 2020. (»Narodne novine« broj 123/20 od 11.11.2020.) predmet kojeg je raspodjela sredstava za poticanje proizvodnje i objavljivanje programa neprofitnih pružatelja elektroničkih publikacija te neprofitnih proizvođača audiovizualnih i radijskih programa koji su od javnog interesa, a osobito su važni za: ostvarivanje prava građana na javno informiranje, poticanje kulturne raznolikosti i njegovanje baštine, razvoj odgoja i obrazovanja, razvoj znanosti, razvoj umjetnosti, poticanje stvaralaštva na narječjima hrvatskoga jezika, poticanje posebnih kulturnih projekata i manifestacija, nacionalne manjine u Republici Hrvatskoj, poticanje razvoja svijesti o ravnopravnosti spolova i drugih najviših vrednota ustavnoga poretka, poticanje svijesti o ravnopravnosti rodnih identiteta i spolnoj orijentaciji, poticanje kvalitetnih programa za djecu i mlade kojima je cilj promicanje njihove dobrobiti, podizanje svijesti javnosti o sposobnostima i doprinosu osoba s invaliditetom, kao i promicanje i poštovanje njihovih prava i dostojanstva uključujući borbu protiv stereotipa, predrasuda i štetnih postupaka prema osobama s invaliditetom, povijesno vjerodostojno prikazivanje Domovinskoga rata, razvoj i poticanje programa medijske pismenosti, zaštitu okoliša, promociju zdravlja i poticanje zdravstvene kulture.

Predmetni javni natječaj je objavljen i na internetskim stranicama Agencije za elektroničke medije, a rok za dostavu prijava je iznosio 30 dana od dana objave javnog natječaja u »Narodnim novinama« te je istekao 11. prosinca 2020.

Prijave na javni natječaj podnijelo je 62 neprofitnih pružatelja elektroničke publikacije te 16 neprofitnih proizvođača audiovizualnog i radijskog programa.

Prijava s dokumentacijom dostavljala se je putem web-aplikacije koju je nakon dovršetka prijave trebalo dostaviti u 1 (jednom) papirnatom primjerku – izvornik s potpisom odgovorne osobe. Izvornik, koji je morao biti identičan tiskanom primjerku, dostavljao se u jednom primjerku u elektroničkom obliku na odgovarajućem prijenosnom mediju. Pod elektroničkim oblikom prijave podrazumijevala se digitalizirana verzija svih dokumenata koji se dostavljaju u tiskanom obliku te je ponuditelj trebao nastojati da elektronički oblik bude u PDF-formatu.

Dokumentacija se obvezatno sastojala od izvatka iz sudskog registra ili drugog propisanog registra u Republici Hrvatskoj, potvrde nadležne porezne uprave o nepostojanju duga vezano za porezne obveze i obveze za mirovinsko i zdravstveno osiguranje, izjave, ovjerene kod javnog bilježnika, da podnositelju i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, potvrde (obavijesti) nadležnog tijela da mu je dodijeljena potpora male vrijednosti u 2017., 2018. i 2019. godini ili izjave ovjerene kod javnog bilježnika da su/nisu u razdoblju 2017., 2018. i 2019. godine dodijeljene potpore u određenom iznosu (izjava se nalazila na web stranicama AEM te ju je bilo potrebno ispuniti i ovjeriti kod javnog bilježnika), dokumenta izdanog od bankarskih ili drugih financijskih institucija kojim se dokazuje sposobnost za plaćanje na dan podnošenja prijave, statut medija, ako ponuditelj u ranijem postupku prijave za dodjelu sredstava Fonda za poticanje pluralizma i raznovrsnosti elektroničkih medija nije dostavio statut medija – ako je ponuditelj u ranijem postupku prijave za dodjelu sredstava Fonda za poticanje pluralizma i raznovrsnosti elektroničkih medija dostavio statut medija, dostavlja izjavu potpisanu od ovlaštene osobe da ima statut medija te od kada je na snazi u nepromijenjenom obliku te ugovor o emitiranju programa/sadržaja s nakladnikom televizije ili radija na lokalnoj i regionalnoj razini (samo za neprofitne proizvođače audiovizualnog i radijskog programa).

Navedene isprave nisu smjele biti starije od 60 dana od dana objave javnog natječaja u »Narodnim novinama«.

Prema uvjetima raspisanog Javnog natječaja, sredstva Fonda ne mogu se dodijeliti:

– ponuditeljima kojima je Vijeće za elektroničke medije izreklo opomenu u 12 mjeseci prije objave ovog natječaja i/ili koji su u 12 mjeseci prije objave ovog natječaja prekršajno kažnjeni na temelju pravomoćne sudske odluke zbog kršenja odredbi Zakona o elektroničkim medijima,

– ponuditeljima koji nemaju statut medija,

– ponuditeljima koji su u trenutku sklapanja ugovora o dodjeli sredstava poduzetnici u teškoćama, poduzetnicima koji podliježu neizvršenom nalogu za povrat sredstava na temelju prethodne odluke Europske komisije, kojom se potpora ocjenjuje nezakonitom i nespojivom s unutarnjim tržištem, te za potpore, koje same po sebi, s obzirom na uvjete koji su s njima povezani ili s obzirom na način financiranja, podrazumijevaju neizbježnu povredu prava Europske unije,

– ponuditeljima kojima je naložen povrat nezakonite državne potpore ili se nalaze u postupku povrata potpore.

Vijeće je analiziralo i ocjenjivalo predložene programe pojedinog podnositelja sukladno kriterijima za dodjelu potpore koji su propisani Zakonom o elektroničkim medijima, Pravilnikom o Fondu za poticanje pluralizma i raznovrsnosti elektroničkih medija te Javnim natječajem broj 01/18 te obuhvaćaju:

1. Značenje programa, za realizaciju tema iz članka 6. Pravilnika.

Kriteriji se odnose na:

o Značenje prijavljenog programskog usmjerenja emisije za ostvarivanje prava na javno informiranje i na obaviještenost svih državljana Republike Hrvatske, pripadnika hrvatskih nacionalnih manjina i zajednica u inozemstvu, te ostvarivanje prava nacionalnih manjina u Republici Hrvatskoj; ostvarivanje ljudskih prava i političkih prava građana te unaprjeđivanje pravne i socijalne države te civilnog društva; djecu i mlade ili su namijenjeni djeci i mladima; osobe s posebnim potrebama; očuvanje hrvatskoga nacionalnog i kulturnog identiteta; poticanje kulturnog i umjetničkog stvaralaštva, kulturu javnog dijaloga; razvoj obrazovanja, znanosti, umjetnosti i športa, zaštitu prirode, okoliša i ljudskog zdravlja, poticanje medijske pismenosti,

o Razrađenost i obrazloženost relevantnosti teme i potreba ciljanih publika zbog kojih je ta tema u skladu s javnim interesom,

o Izvornost ponuđenog sadržaja (do koje se mjere u okviru programa obrađuju teme koje nisu prisutne u ostalim medijima),

o Predloženi sadržaj mora biti usmjeren javnosti i na širenje kritičkog mišljenja i prostora javnog dijaloga,

o Ostvarena suradnja s drugim medijima, civilnim društvom i zainteresiranom javnošću koja je važna za prikupljanje relevantnih informacija i pripreme kvalitetnog medijskog sadržaja. Uspostavljeno partnerstvo s predstavnicima svih zainteresiranih dionika pripomaže stalnom i uspješnom poticanju proizvodnje medijskog sadržaja.

2. Kvaliteta i sadržajna inovativnost ponuđenog programa:

o Sadržajna kvaliteta

■ Aktualnost,

■ Profesionalnost (poštivanje novinarskih standarda i etike, pripremljenost za temu koja se obrađuje),

■ Participativnost.

o Kvaliteta realizacije

■ Uključuje različite elemente u odnosu na medij (korištenje jinglova/špica, programske najave),

■ Dinamika i plan provedbe (plan emitiranja koji sadrži naslov emisije, trajanje emisije/kartice teksta, ritam objavljivanja (dnevni, tjedni, mjesečni),

■ Realnost troškova prijavljenog programskog usmjerenja sadržaja/emisije.

o Inovativnost

■ odabir više tema i inovativniji pristup u okviru predloženog programskog usmjerenja sadržaja/emisije kada je moguće jednom temom obuhvatiti više tema iz članka 6. stavak 1. Pravilnika,

■ upotreba različitih novinarskih oblika.

3. Interes za opći, odnosno lokalni ili regionalni kulturni razvitak

Kriterij se odnosi na prilagođenost sadržaja publikama i medija kojim se prenosi.

4. Dostupnost programa i sadržaja osobama s invaliditetom

Kriterij se ostvaruje korištenjem primjerice:

o podnaslova,

o znakovnog jezika,

o zvučnim opisom,

o tekstualnim prevođenjem.

Prijavama pružatelja medijskih usluga Baza za radničku inicijativu i demokratizaciju, Centar za razvoj mladih, Nacionalni savez Treća dob, Udruga Žene 50+, Udruga »IMAGO«, Pokret otoka, Hrvatsko dizajnersko društvo, Udruga Osmijeh-NG, Kulturni klub – Filmovi.hr, Udruga za razvoj audio vizualne umjetnosti Metamedij, Udruga ZG – za promicanje proizvodnih djelatnosti, turizma i samozapošljavanja, Indeks istrage, Udruga Drava-info, Udruga za zaštitu i promicanje prava ljudi treće životne dobi, Udruga za nezavisno kreativno djelovanje – ACT, Institut Saveza za tranzicijska istraživanja i nacionalnu edukaciju – Institut STINE – Portal Instituta Stine, Udruga hrvatskih branitelja 121. brigade – pukovnije Nova Gradiška, Dokumetar, Teleskop media – udruga za zaštitu slobode govora i mišljenja, Udruga za medijsku kulturu, pluralizam i komunikaciju Press+, Udruga Radio Student – Radiostudent.hr, Udruga P.O.I.N.T., KA-Matrix-Udruga za društveni razvoj, Romsko nacionalno vijeće, Udruga za promicanje sigurnosti, ekologije i zdravog života, Udruga POGLEDAJ.TO i Udruga za razvoj građanske i političke kulture Karlovac Polka – Udruga Polka nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata sukladno uvjetima propisanim Javnim natječajem.

Prijava neprofitnog pružatelja elektroničke publikacije Narona news te prijava neprofitnog proizvođača radijskog sadržaja Studenti za studente Split odbačene su budući da ponuditelji po ispunjavanju web-prijave nisu ispisali obrazac za prijavu (web-sučelje automatski generira obrazac za prijavu u PDF-format) te ga zajedno s ostalom, navedenom, potrebnom dokumentacijom i snimkama programa dostavili u jednom (1) papirnatom obliku te na jednom (1) USB mediju. Prijavu na Javni natječaj bilo je potrebno dostaviti u roku od 30 (trideset) dana od dana objave natječaja u »Narodnim novinama« u zatvorenoj omotnici s označenim punim nazivom i sjedištem podnositelja prijave te naznakom »Prijava na javni natječaj broj 01/20 za raspodjelu sredstava Fonda«. Prijava se morala dostaviti na adresu Agencija za elektroničke medije, Jagićeva 31, 10000 Zagreb. Prijava neprofitnog pružatelja elektroničke publikacije Udruge Sound report odbačena je budući da je prijava predana preporučenom poštom izvan roka za predaju prijava koji je bio zaključno s 11. prosinca 2020.

S obzirom na to da se analizirati i ocjenjivati mogu samo programi/projekti iz pravodobne i potpune prijave koje ispunjavaju sve propisane uvjete, na temelju odredbe članka 14. stavka 2. Pravilnika odlučeno je kao u točki XVI. izreke ove Odluke.

Pružatelji medijskih usluga iz točke I. izreke ove Odluke dostavili su pravodobne i potpune prijave koje su ispunjavale sve propisane uvjete te su im, nakon analize i ocjene prema članku 14. Pravilnika, dodijeljena sredstva Fonda razmjerno ukupnoj ocjeni i intenzitetu potpore iz članka 4. tog Pravilnika.

Slijedom iznesenog, na temelju odredbe članka 64. Zakona o elektroničkim medijima, članka 130. stavka 1. točke 2. i članka 150. Zakona o općem upravnom postupku (»Narodne novine« broj 47/09), članka 11. stavka 4., članka 12., članka 13., članka 14., članka 17. i članka 18. Pravilnika odlučeno je kao u točki I. – XVI. izreke ove Odluke.

UPUTA O PRAVNOM LIJEKU

Protiv ove Odluke nije dopuštena žalba, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke. Tužba se predaje sudu neposredno u pisanom obliku, usmeno na zapisnik ili se šalje poštom, odnosno dostavlja elektronički.

Klasa: UP/I-612-12/20-09/0001

Urbroj: 567-06-21-02

Zagreb, 25. veljače 2021.

Vijeće za elektroničke medije
 Predsjednik Vijeća
 Josip Popovac, v. r.